laion/Wikipedia-Exotic huggingface dataset:
আবুল কালাম মোহাম্মদ জিয়াউর রহমান

আবুল কালাম মোহাম্মদ জিয়াউর রহমান বাংলাদেশ সেনাবাহিনীর একজন মেজর জেনারেল এবং বাংলাদেশ রপ্তানি প্রক্রিয়াকরণ এলাকা কর্তৃপক্ষের (বেপজা) নির্বাহী চেয়ারম্যান। বেপজায় যোগদানের আগে তিনি ৭ম পদাতিক ডিভিশনের জিওসি এবং বরিশাল এরিয়া কমান্ডার ছিলেন। তিনি ভারতে বাংলাদেশ হাইকমিশনের সাবেক প্রতিরক্ষা উপদেষ্টা। রহমান ব্রিগেডিয়ার জেনারেল থাকাকালে সাভার সেনানিবাসে ৯ আর্টিলারি ব্রিগেডের অধিনায়ক ছিলেন। তিনি দুইবার ‘জাতিসংঘের’ হয়ে দায়িত্ব পালন করেন। একবার হাইতিতে আরেকবার সুদানে। রহমানকে ডিফেন্স সার্ভিসেস কমান্ড অ্যান্ড স্টাফ কলেজে ডিরেক্টরিং স্টাফ হিসেবে পদায়ন করা হয়। তিনি বাংলাদেশ মিলিটারি একাডেমিতে শিক্ষকতা করেন। পরে, রহমান ব্রিগেডিয়ার জেনারেল মোঃ আবদুল হামিদের স্থলাভিষিক্ত হয়ে ২৯ মে ২০১৭ তারিখে ভারতে বাংলাদেশ হাইকমিশনের প্রতিরক্ষা উপদেষ্টা নিযুক্ত হন। রহমান ৭ম পদাতিক ডিভিশনের কমান্ড করেন। ৭ নভেম্বর ২০২১-এ, রহমান বাংলাদেশ রপ্তানি প্রক্রিয়াকরণ অঞ্চল কর্তৃপক্ষের চেয়ারম্যান নিযুক্ত হন। তিনি মেজর জেনারেল মোঃ নজরুল ইসলামের স্থলাভিষিক্ত হন। ২০২১ সালের ডিসেম্বরে, রহমান মংলা রপ্তানি প্রক্রিয়াকরণ অঞ্চলে একটি নারী হোস্টেল উদ্বোধন করেন। রহমান ২০২২ সালে ঈশ্বরদী রপ্তানি প্রক্রিয়াকরণ অঞ্চলে ৯১ মিলিয়ন মার্কিন ডলার মূল্যের একটি কানাডিয়-চীনা কোম্পানি বিগ ডিপার টেক্সটাইল মিলস লিমিটেডের কারখানা স্থাপনের জন্য একটি চুক্তি স্বাক্ষর করেন। তিনি মেসার্স নোভা ইন্টিমা লিমিটেড নামক ব্রিটিশ ভার্জিন আইল্যান্ডস-হংকং ভিত্তিক কোম্পানির সাথে ২৮ মিলিয়ন মার্কিন ডলার মূল্যের কারখানা স্থাপনের জন্য একটি বিনিয়োগ চুক্তি স্বাক্ষর প্রত্যক্ষ করেন। "Bepza gets new executive chairman"। The Business Standard (ইংরেজি ভাষায়)। ২০২১-১১-০৮। সংগ্রহের তারিখ ২০২১-১১-০৯।  "Major General Abul Kalam Mohammad Ziaur Rahman"। The Financial Express (ইংরেজি ভাষায়)। সংগ্রহের তারিখ ২০২১-০২-০২।  "B'desh appoints Rahman as new Defence Adviser"। The Pioneer (ইংরেজি ভাষায়)। সংগ্রহের তারিখ ২০২২-১০-০৫।  "Commander 9 Artillery Brigade, Brigadier General Abul Kalam Mohammad Ziaur Rahman inaugurating the Bangladesh Army Hockey Competition by releasing the balloons as the chief guest at the Savar Cantonment on Sunday."। The New Nation (ইংরেজি ভাষায়)। সংগ্রহের তারিখ ২০২২-০৫-২৫। [স্থায়ীভাবে অকার্যকর সংযোগ] "Profile"। BIDA। সংগ্রহের তারিখ ২০২২-১০-০৫। [স্থায়ীভাবে অকার্যকর সংযোগ] "BEPZA | Bangladesh Export Processing Zones Authority"। www.bepza.gov.bd। সংগ্রহের তারিখ ২০২২-১০-০৫।  "BEPZA gets new executive chairman"। New Age (ইংরেজি ভাষায়)। সংগ্রহের তারিখ ২০২২-১০-০৫।  Dasgupta, Arunava (৩০ মে ২০১৭)। "Bangladesh appoints new defence advisor"। Diplomatic Square (ইংরেজি ভাষায়)। সংগ্রহের তারিখ ২০২১-০২-০২। [স্থায়ীভাবে অকার্যকর সংযোগ] "Bangladesh Envoy visits ailing freedom fighters at Army Hospital"। Business Standard India। ২৬ ডিসেম্বর ২০১৮। সংগ্রহের তারিখ ২০২১-০২-০২।  "Bepza gets new executive chairman"। The Daily Star (ইংরেজি ভাষায়)। ২০২১-১১-০৯। সংগ্রহের তারিখ ২০২২-১০-০৫।  "Mongla EPZ inaugurates dorm for female workers"। The Business Standard (ইংরেজি ভাষায়)। ২০২১-১২-৩০। সংগ্রহের তারিখ ২০২২-১০-০৫।  "Canada-China company to invest $91 million in Ishwardi EPZ"। The Daily Star (ইংরেজি ভাষায়)। ২০২২-০৮-২২। সংগ্রহের তারিখ ২০২২-১০-০৫।  "Bepza Economic Zone gets $28M in foreign investment"। The Business Standard (ইংরেজি ভাষায়)। ২০২২-০৮-০১। সংগ্রহের তারিখ ২০২২-১০-০৫।
শরফুদ্দিন আশরাফ

শরফুদ্দিন আশরাফ (পশতু: شرف الدین اشرف; জন্ম ১০ জানুয়ারি ১৯৯৫) একজন আফগান ক্রিকেটার। ২০১৪ জুলাইয়ে আফগানিস্তান ক্রিকেট দলের হয়ে তার আন্তর্জাতিক অভিষেক হয়। "Sharafuddin Ashraf Profile - Cricket Player, Afghanistan | News, Photos, Stats, Ranking, Records - NDTV Sports"। NDTVSports.com (ইংরেজি ভাষায়)। সংগ্রহের তারিখ ২০২৪-০৮-০২।
কাওসার চৌধুরী

কাওসার চৌধুরী হলেন একজন বাংলাদেশী নির্মাতা, অভিনেতা ও মুক্তিযুদ্ধ বিষয়ক গবেষক। তিনি শিল্পকলা মুক্তিযুদ্ধ বিষয়ক প্রামান্যচিত্র নির্মাণ ও আর্কাইভিং অবদানের জন্য বাংলাদেশ সরকার তাকে ২০২৪ সালে একুশে পদক প্রদান করে। তিনি কক্সবাজারের জেলা মহেশখালী উপজেলার মাতারবাড়ির জন্মগ্রহণ করেন। রিপোর্ট, স্টার অনলাইন (২০২৪-০২-১৩)। "একুশে পদক ২০২৪ পাচ্ছেন যারা"। The Daily Star Bangla (ইংরেজি ভাষায়)। সংগ্রহের তারিখ ২০২৪-০২-১৫।  "একুশে পদক পাচ্ছেন কক্সবাজারের কাওসার চৌধুরী - Cox's Bazar First News Portal - CBNBDCox's Bazar First News Portal – CBNBD" (ইংরেজি ভাষায়)। ২০২৪-০২-১৪। সংগ্রহের তারিখ ২০২৪-০২-১৫।
উসমান দিয়োমঁদ

উসমান দিয়োমঁদ (ফরাসি: Ousmane Diomande; জন্ম: ৪ ডিসেম্বর ২০০৩) হলেন একজন আইভোরীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব স্পোর্টিং সিপি এবং কোত দিভোয়ার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। উসমান ২০২৩ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। উসমান দিয়োমঁদ ২০০৩ সালের ৪ঠা ডিসেম্বর তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন। উসমান নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি দুই ম্যাচে সর্বমোট ১৬৭ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন। ১৫ ফেব্রুয়ারি ২০২৪ পর্যন্ত হালনাগাদকৃত। "2023 Africa Cup of Nations – CÔTE D'IVOIRE" [২০২৩ আফ্রিকা কাপ অব নেশন্স – কোত দিভোয়ার] (পিডিএফ)। cafonline.com (ইংরেজি ভাষায়)। আফ্রিকান ফুটবল কনফেডারেশন। ৫ জানুয়ারি ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ ফেব্রুয়ারি ২০২৪।  "LA LISTE" [তালিকা]। facebook.com (পর্তুগিজ ভাষায়)। আইভোরীয় ফুটবল ফেডারেশন। ২৮ ডিসেম্বর ২০২৩। ২৮ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২৩ – ফেসবুক-এর মাধ্যমে।  সাহি, ত্রিস্তান (২৮ ডিসেম্বর ২০২৩)। "Côte d'Ivoire: voici les 27 Eléphants de Gasset, Zaha et des ténors font leurs adieux à la CAN 2023"। 7info.ci (ফরাসি ভাষায়)। ৭ইনফো। ২০ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২৩।  "Ivory Coast » Appearances Africa Cup 2024" [কোত দিভোয়ার » আফ্রিকা কাপ ২০২৪-এ অংশগ্রহণ]। worldfootball.net (ইংরেজি ভাষায়)। ১৩ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২৪।  উইলসন, জনাথন (১১ ফেব্রুয়ারি ২০২৪)। "Haller the hero as Ivory Coast seal improbable Afcon win against Nigeria" [আলের নায়ক হিসেবে নাইজেরিয়ার বিপক্ষে কোত দিভোয়ারের হয়ে আফ্রিকা কাপ অব নেশন্সের অসম্ভব জয়কে সম্ভব করেছে]। theguardian.com। দ্য গার্ডিয়ান। ১২ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২৪।  স্টিভেন্স, রব (১১ ফেব্রুয়ারি ২০২৪)। "Haller gives Ivory Coast victory in Afcon final" [আলের আফ্রিকা কাপ অব নেশন্সের ফাইনালে কোত দিভোয়ারকে জয় এনে দিয়েছে]। bbc.com। বিবিসি স্পোর্ট। ১২ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২৪।  "Haller's late goal seals Ivory Coast win over Nigeria in AFCON final" [আলেরের শেষ মুহূর্তের গোলে কোত দিভোয়ার আফ্রিকা কাপ অব নেশন্সের ফাইনালে নাইজেরিয়ার বিরুদ্ধে জয়লাভ করেছে]। france24.com। ফ্রান্স ২৪। ১১ ফেব্রুয়ারি ২০২৪। ১২ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২৪।  সকারওয়েতে উসমান দিয়োমঁদ (ইংরেজি) সকারবেসে উসমান দিয়োমঁদ (ইংরেজি) বিডিফুটবলে উসমান দিয়োমঁদ (ইংরেজি) ট্রান্সফারমার্কেটে উসমান দিয়োমঁদ (ইংরেজি) ওয়ার্ল্ডফুটবল.নেটে উসমান দিয়োমঁদ (ইংরেজি) ইএসপিএন এফসিতে উসমান দিয়োমঁদ (ইংরেজি) ন্যাশনাল-ফুটবল-টিমস.কমে উসমান দিয়োমঁদ (ইংরেজি)
এলেয়ার জিনো

এলেয়ার জিনো (প্রাচীন গ্রিক: Ζήνων Έλεάτης জ়্দ্যানন্‌ এলেয়াত্যাস্‌, আধুনিক গ্রিক: Ζήνων ο Ελεάτης জ়িনন্‌ অ এলেয়াতিস্‌) (খ্রিস্টপূর্ব ৪৯০ – খ্রিস্টপূর্ব ৪৩০) একজন গ্রিক দার্শনিক ছিলেন। জিনোর জীবনী সম্পর্কে খুব অল্প জানা গেছে। যদিও জিনোর মৃত্যুর প্রায় এক শতাব্দী পরে লেখা হয়েছে, জিনো সম্পর্কে জীবনীমূলক তথ্যের প্রারম্ভিক উৎস হল প্লেটোর পার্মিনিদিস। এবং এরিস্টটলের ফিজিক্স বইতেও তার উল্লেখ রয়েছে। পার্মিনিদিস-এর সংলাপে প্লেটো জিনো ও পার্মেনিদিসের ধ্রুপদী এথেন্সে ভ্রমণের বর্ণনা করেন, যখন পার্মিনিদিসের বয়স ছিল "প্রায় ৬৫", জিনোর "৪০-এর কাছাকাছি" এবং সক্রেটিস "খুবই তরুণ" ছিলেন। ধারণা করা হয় সক্রেটিস তখন ২০ বছরের কাছাকাছি ছিলেন এবং সক্রেটিসের জন্ম ৪৬৯ খ্রিস্টপূর্ব ধরে জিনোর সম্ভাব্য জন্মের সাল ধরা হয় ৪৯০ খ্রিস্টপূর্ব। প্লেটো বলেন জিনো দেখতে লম্বা ও সুন্দর ছিলেন এবং তার তারুণ্যের দিনগুলিতে পার্মেনিদিস তাকে পছন্দ করতেন। Zeno of Elea - Greek philosopher and mathematician (ইংরেজি ভাষায়)।  প্লেটো (আনু. ৩৮০ – ৩৬৭ খ্রিস্টপূর্ব)। Parmenides ওয়েব্যাক মেশিনে আর্কাইভকৃত ৩ আগস্ট ২০০৪ তারিখে, বেঞ্জামিন জোয়েট কর্তৃক অনুবাদকৃত। ইন্টারনেট ক্লাসিক আর্কাইভ। এরিস্টটল (আনু. মধ্য ৪র্থ শতাব্দী খ্রিস্টপূর্ব), Physics ২৩৩a ও ২৩৯b। প্লেটো, Parmenides ১২৭b–e. উইকিমিডিয়া কমন্সে এলেয়ার জিনো সম্পর্কিত মিডিয়া দেখুন। উইকিসংকলনে এলেয়ার জিনো সম্পর্কিত কর্ম দেখুন। উইকিউক্তিতে এলেয়ার জিনো সম্পর্কিত উক্তি পড়ুন।
পর্তোপ্রাঁস

পর্তোপ্রাঁস (/ˌpɔːrt oʊ ˈprɪns/ PORT oh PRINSS; ফরাসি: Port-au-Prince, ফরাসি : [pɔʁ o pʁɛ̃s]; হাইতীয় ক্রেওল: Pòtoprens, [pɔtopɣɛ̃s]) হাইতির রাজধানী এবং সবচেয়ে জনবহুল শহর। ২০২২ সালে শহরের জনসংখ্যা আনুমানিক ১,২০০,০০০ ছিল এবং মেট্রোপলিটন এলাকার জনসংখ্যা ২,৬১৮,৮৯৪ জন। মেট্রোপলিটন এলাকাকে আইএইচএসআই দ্বারা সংজ্ঞায়িত করা হয়েছে যেমন পর্তোপ্রাঁসের কমিউনস, ডেলমাস, সাইট সোলেইল, তাবারে, ক্যারেফোর এবং পেশন-ভিলে। "Exposition Internationale, 1949–1950 – Bi-Centenaire de Port-au-Prince 1749–1949 (official catalog of the exhibition, printed in 200 copies)" (ফরাসি ভাষায়)। University of Florida George A. Smathers Libraries। সংগ্রহের তারিখ ১ মার্চ ২০১৭।  "Mars 2015 Population Totale, Population de 18 Ans et Plus Menages et Densites Estimes En 2015" (পিডিএফ)। Institut Haïtien de Statistique et d’Informatique (IHSI)। ৬ নভেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৫।  উইকিমিডিয়া কমন্সে পর্তোপ্রাঁস সংক্রান্ত মিডিয়া রয়েছে। উইকিভ্রমণ থেকে পর্তোপ্রাঁস ভ্রমণ নির্দেশিকা পড়ুন। Tour Virtual of Port au Prince – Brazilian Site Port-au-Prince U.S Embassy Live Radios from Haiti Scientists: Why Haiti Should Move Its Capital ওয়েব্যাক মেশিনে আর্কাইভকৃত ৩ ফেব্রুয়ারি ২০১০ তারিখে by 'Time magazine
ত্রিপুরা বিধানসভা নির্বাচন, ১৯৮৩

১৯৮৩ সালের ত্রিপুরা বিধানসভা নির্বাচন অনুষ্ঠিত হয় ১ মে ১৯৮৩ তারিখে ভারতের ত্রিপুরার ৬০টি বিধানসভা কেন্দ্রের প্রতিটি থেকে বিধানসভার সদস্যদের (এমএলএ) নির্বাচন করার জন্য। নৃপেন চক্রবর্তীর নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ত্রিপুরায় ৩৭টি আসন জিতেছে এবং সরকার গঠন করেছে। ত্রিপুরা বিধানসভার নির্বাচন ১৫ ফেব্রুয়ারি ১৯৯৩-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল। ভারতের কমিউনিস্ট পার্টি (মার্কসবাদী) (সিপিআই(এম)) ৬০ আসনের বিধানসভায় ৬০টি আসনের মধ্যে ৩৭টি জিতেছে। ভারতীয় জাতীয় কংগ্রেস (আইএনসি) বিধানসভায় ১২টি আসন জিতেছে। সিপিআই-এম-এর নৃপেন চক্রবর্তী মুখ্যমন্ত্রী হিসেবে সরকার গঠন করেন। "State Election Commission, Tripura"।  "List of Participating Political Parties"।  "Constituencies-Tripura"।  "Total No.of Electors"।  "Performance of Women candidates Vs Men candidates"।  "1983 Tripura Election result"।  "Detailed Result 1993"।  "Government formation-1983,Tripura"।
পেন্সিল স্যুট

পেন্সিল স্যুট হল সালোয়ার কামিজের একটি ধরন। স্যুটটি একটি পেন্সিল স্কার্টের নীতি অনুসরণ করে তৈরি এবং একে ঐতিহ্যবাহী সালোয়ার কামিজের সাথে মেলানো হয়েছে। সাধারন সালোয়ারগুলি ঢিলেঢালাভাবে ফিট করা প্যান্ট হয়ে থাকে। অপরদিকে পেন্সিল স্যুট আঁটসাঁটভাবে ফিট করা প্যান্ট, যা মহিলাদের পায়ের আকৃতি অনুসরণ করে। চুড়িদার পোশাকে গোড়ালির কাছে কুঁচি বা "চুড়ি" থাকে, এখানে সেটি থাকেনা। কামিজটির দৈর্ঘ্য উরু পর্যন্ত হয় এবং কোমরের নিচ থেকে ধারের সেলাই খোলা থাকে। এই পোশাকটি প্রায়শই একই বা বিপরীত রঙের একটি দোপাট্টা দিয়ে পরা হয়। বেশিরভাগ ডিজাইনার স্যুটের মতো একটি পেন্সিল স্যুটও পুঁতি, আয়নার কাজ, জারদোজি বা জরির কাজ দিয়ে অলঙ্কৃত করা হয়। স্যুটের সাধারণ রূপগুলিও প্রতিদিনের পরিধানের জন্য ব্যবহৃত হয়ে থাকে। পেন্সিল প্যান্ট কোমরে একটি ফিতা বা দড়ি দিয়ে লাগিয়ে রাখা হয়। প্যান্টটি মহিলার পায়ে আঁটোসাটোভাবে বসে যায় এবং এতে কোনও অতিরিক্ত কাপড় থাকে না। সাধারণত সহজে চলাচল করার জন্য এবং নিচে বসতে মহিলাদের কোনো অসুবিধা না হবার জন্য এটি প্রসারণযোগ্য উপাদান দিয়ে তৈরি করা হয়। প্যান্ট গোড়ালির দিকে সরু হয়ে আসে এবং প্রান্তে একটি বোতামযুক্ত কাফ দ্বারা আটকে থাকে। প্রচলিত সালোয়ার কামিজে প্রথাগত কাট ব্যবহার করা হলেও পেন্সিল স্যুট সেলাই করতে ক্রসকাট ব্যবহার করা হয়। সালোয়ার কামিজের এই সংস্করণটির পরিধেয় মহিলাদের দেহাকৃতির উপর জোর দেয়। পেন্সিল স্যুটের কামিজ সাধারণ কুর্তার মতো করে সেলাই করা হয়। যদিও কামিজের উচ্চতা পরিধানকারীর রুচি অনুযায়ী পরিবর্তিত হতে পারে, তবে স্বাভাবিক স্টাইল হল এটি উরুর দৈর্ঘ্য পর্যন্ত হয়। যাতে সহজে চলাচল করা যায়, তাই সাধারণত কোমরের নিচে থেকে দুপাশে সেলাই থাকেনা। গলার নকশা বিভিন্ন ধরেনের হয়, যেমন নিমজ্জিত নেকলাইন, বোট লাইন, হাই নেক বা ম্যাণ্ডারিন কলার যুক্ত নেকলাইন হতে পারে। বাধ্যতামূলক না হলেও পেন্সিল স্যুটের সাথে দোপাট্টা বা ওড়না পরার রীতি রয়েছে। আজকাল দোপাট্টা শুধু হাতের উপর রাখা হয় বা ফ্যাশনের অনুষঙ্গ হিসেবে ব্যবহার করা হয়। এই কারণে দোপাট্টাগুলি স্বচ্ছ, ঝলমলে কাপড়ে তৈরি করা হয়। পেন্সিল স্যুটটি প্রথমদিকে ফ্যাশন ইন্ডাস্ট্রির নেতৃস্থানীয় ডিজাইনারদের দ্বারা ডিজাইন করা হতো। এটি শুধুমাত্র বলিউডের মাধ্যমেই জনপ্রিয় হয়ে ওঠে। বলিউডের কিছু বিখ্যাত প্রধান চরিত্র পেন্সিল স্যুট পরিধান করার পর পেন্সিল স্যুটগুলি ফ্যাশনেবল হয়ে ওঠে। চলচ্চিত্রে পরিধান করা ছাড়াও অভিনেত্রীরা বিভিন্ন অনুষ্ঠান এবং ইভেন্টগুলিতেও পরার জন্য পেন্সিল স্যুট বেছে নিয়েছিলেন। এটি কলেজ এবং অফিসগামী মহিলাদের পোশাকে পেন্সিল স্যুটের অভিযোজনকে আরো ত্বরান্বিত করে। এক পর্যায়ে পেন্সিল স্যুটকে চুড়িদারের একটি রূপ বলা যেতে পারে; কিন্তু একটি পেন্সিল স্যুট চুড়িদার থেকে অনেকটাই আলাদা। চুড়িদারের 'চুড়ি' বা কুঁচি থেকে এর নাম এসেছে যা গোড়ালির কাছে এসে শেষ হয়ে যায়। পেন্সিল স্যুটে কোনো ধরনের 'চুড়ি' বা কোনো অতিরিক্ত কাপড় থাকে না। চুড়িদারের উরুতে অতিরিক্ত কাপড় দেওয়া হয় যাতে এটি পরিহিত মহিলারা সহজ নড়াচড়া করতে পারে। পেন্সিল স্যুটে অতিরিক্ত কাপড়ের ব্যবস্থা নেই তবে পরিধানকারীর স্বাচ্ছন্দ্যের জন্য এটি স্থিতিস্থাপক কাপড় দিয়ে তৈরি করা হয় যাতে এটা সহজেই প্রসারিত হতে পারে।
চিরস্থায়ী বন্দোবস্ত

চিরস্থায়ী বন্দোবস্ত যা বাংলার চিরস্থায়ী বন্দোবস্ত নামেই সমধিক প্রচলিত। লর্ড কর্নওয়ালিশের আমলে ইস্ট ইন্ডিয়া কোম্পানির সঙ্গে বাংলার তৎকালীন জমিদারদের মধ্যে যে চুক্তি সম্পাদিত হয়েছিল তার নাম চিরস্থায়ী বন্দোবস্ত। যা সুদূরপ্রসারী প্রভাব ফেলেছিল ব্রিটিশ সাম্রাজ্যের সঙ্গে বঙ্গীয় তথা গ্রামীণ ভারতীয়দের মধ্যে। ১৭৯৩ সালে এই চুক্তি সম্পাদিত হয়। এই চুক্তির প্রথমাংশের বৃহত্তর আইনি নাম ছিল কর্নওয়ালিশ নীতি। এই চুক্তির ফলে ইস্ট ইন্ডিয়া কোম্পানির কর্মধারা তিন ভাগে বিভক্ত করা হয়, অর্থ,আইন এবং বাণিজ্য। অর্থ সংগ্রহের দায়িত্ব ছিল প্রধানত জমিদারদের উপর। অবশ্য ইংরেজরা ভারতীয়দের জমির স্বত্ত্বভোগী হিসেবেই ব্যবহার করত। কিছু ভারতীয় জমিদার, যারা ইংরেজের বংশোদ্ভুত ছিল, তাদেরই সৌজন্যে ব্রিটিশ শাসক এই বিভাজন করতে পেরেছিল। চিরস্থায়ী বন্দোবস্ত প্রথম বলবৎ হয়েছিল বাংলা এবং বিহারে।পরবর্তী সময়ে বারাণসী এবং মাদ্রাজের দক্ষিণদিকস্থ জেলাগুলিতে। পরবর্তী কালে এই প্রথা সমগ্র উত্তর ভারতে বিস্তৃত হয়েছিল ১লা মে,১৭৯৩ সালের এক অধ্যাদেশের বলে। এই আইন ১৮৩৩ সালের একটি সনদ বা ফরমান জারি হওয়া পর্যন্ত বলবৎ ছিল। অন্য যে দু'টি প্রথা ভারতবর্ষে বিস্তার লাভ করেছিল সে দু'টির নাম রায়তি প্রথা এবং মহল্লা প্রথা। অনেকে যুক্তি দেন যে, এই চিরস্থায়ী বন্দোবস্তর ফলশ্রুতিতে বহুবিধ ত্রুটিবিচ্যুতি ছিল এর প্রাথমিক লক্ষ্য এবং কর আদায়ের ক্ষেত্রে। পশ্চিম ইউরোপের জমি-বাজারের আদলে জমি এবং চাষাবাদের ক্ষেত্রে অর্থ বিনিয়োগে জমিদারদের উৎসাহিত করাই এর মূল উদ্দেশ্য ছিল। এই কারণেই কোম্পানি এবং আঞ্চলিক অধিবাসীদের মধ্যে দীর্ঘ মেয়াদি আর্থিক উন্নতির লক্ষে এই ব্যবস্থা গ্রহণ করা হল। কিন্তু মুশকিল হল কর আদায়ের জন্য প্রত্যাশিত নীতি নির্ধারিত যে অনুপাত ধার্য করা হয়েছিল তা অদূর ভবিষ্যতে কোম্পানির কোষাগারে অর্থ প্রাপ্তির ক্ষেত্রে ক্রমশ হ্রাস পেতে থাকবে। কারণ, অর্থ আদায় অপরিবর্তিত থাকলেও ব্যয় কিন্তু সময়ের সঙ্গে সঙ্গে বহুলাংশে বৃদ্ধি পাবে। ইতিমধ্যে বাংলার কৃষকদের অবস্থা উত্তরোত্তর করুণ হয়ে উঠবে। দুর্ভিক্ষ নিত্যসঙ্গী হয়ে উঠবে। কারণ, জমিদাররা প্রত্যাশিত খাজনা না পেলে পূর্ব-নির্ধারিত কর নির্দিষ্ট সময়ের মধ্যে কোম্পানির কোষাগারে জমা দিতে পারবে না। এই ভয়ে কর প্রদানের নিশ্চয়তা প্রাপ্তির জন্য তারা স্থানীয় চাষিদের অর্থকরি ফসল,যেমন--তুলো,নীল এবং পাট ইত্যাদি চাষে বাধ্য করবে। কারণ, তারা বুঝতে পারবে দীর্ঘমেয়াদী ব্যক্তিগত বিনিয়োগ কৃষি পরিকাঠামোতে বাস্তবায়িত করা সুদূর পরাহত বা অসম্ভবের নামান্তর।
ভেস্তি (ধুতি)

ভেস্তি (ধুতি) (তামিল: வேட்டி) তামিলনাড়ুতে এবং শ্রীলঙ্কার উত্তর ও পূর্বে শরীরের নিচের অংশের জন্য একটি সাদা সেলাইবিহীন কাপড়ের মোড়ক। এটি ভেটটি নামেও পরিচিত। ভেট্টি হল ঐতিহ্যবাহী পোশাকের একটি অংশ যা কুর্তা এবং অঙ্গবস্ত্রের সমন্বয়ে গঠিত। পোশাকটি ধুতির অনুরূপ এক টুকরো কাপড়। এটি ভারতের প্রাচীনতম মুড়িয়ে পরা পোশাকগুলির মধ্যে একটি। ভেট্টি প্রায়শই তার দৈর্ঘ্য বরাবর অনুভূমিক ফিতে বা সীমানা দিয়ে কয়েকটি স্তরে তৈরি করা হয়। অনেক ভাঁজ করা কাপড়ের মতো ভেট্টির পরিধানের ধরনও বিভিন্ন হয়। এটি প্রায়শই কোমরের চারপাশে মোড়ানো হয় এবং মোড়ানো কাপড়ের নিচে একটি কোণা আটকে রাখা হয়। এটি সারং নামেও পরিধান করা হয়। এটি ধুতি দিয়ে পরা হয় যার পায়ের মধ্যে ফাঁস দিয়ে আটকানো থাকে। এর উপরে একটি বেল্টও ব্যবহার করা হয় (বর্তমানে এটি কম জনপ্রিয়) শেষের ঠিক আগে। পুরুষ এবং মহিলা উভয়ই এটি পরিধান করে। মহিলাদের জন্য এটি ভেটটি-মুন্ডু নামে পরিচিত। ভেট্টির বিভিন্ন রকম পাড়ের (জাফরান, লাল, সবুজ এবং নীল) রঙ ভারতের বিভিন্ন রাজনৈতিক দলের পরিচয়কে প্রতিনিধিত্ব করে। শাড়ি তামিলনাড়ু Dhotis, Rhythm (২০২০)। "What is veshti and What it is made of?"। Rhythm Dhotis।  Dasgupta, Reshmi R.। "Cocktail Conversations: Veshti Vs Dhoti"। The Economic Times। সংগ্রহের তারিখ ২০২১-০১-২৪।  Saris: An Illustrated Guide to the Indian Art of Draping (ইংরেজি ভাষায়)। Shakti Press International। ১৯৯৭। পৃষ্ঠা 30, 32। আইএসবিএন 978-0-9661496-1-6।  Anawalt, Patricia Rieff (২০০৭)। The Worldwide History of Dress (ইংরেজি ভাষায়)। Thames & Hudson। পৃষ্ঠা 232। আইএসবিএন 978-0-500-51363-7।  Kannangara, Nisar (২০১৯-০৬-০১)। "The politics of clothing in postcolonial Indian democracy": 237–247। ডিওআই:10.1386/cc_00014_1।  উইকিমিডিয়া কমন্সে ভেস্তি সম্পর্কিত মিডিয়া দেখুন।টেমপ্লেট:Clothing in South Asia
জাকি ইসমাইল

জাকি ইসমাইল ভারতীয় বংশোদ্ভূত একজন ইংরেজ অভিনেতা। জাকি ইসমাইল রোজ ব্রুফোর্ড কলেজের ২০১৫ সালের স্নাতক। আগস্ট ২০১৫ সালে তিনি ক্যামডেন ফ্রিঞ্জ এবং এডিনবার্গ ফ্রিঞ্জে দিস ল্যাঙ্গুয়েজ শিরোনামের একটি মঞ্চ প্রযোজনায় উপস্থিত হন। ইসমাইলের এক বড় বোন আছে যিনি বধির, এবং ব্রিটিশ সাইন ল্যাঙ্গুয়েজে দক্ষ। অক্টোবর ২০১৫-এ তিনি ডক্টর হু ধারাবাহিকের ৯ এর দুই-খণ্ডের গল্প "আন্ডার দ্য লেক"/"বিফোর দ্য ফ্লাড"-এ বধির ক্রু-লিডার ক্যাসের (সোফি লেই স্টোন) বর্ণনা করা লুনের চরিত্রে অভিনয় করেছিলেন। উই আর লেডি পার্টস- এ তিনি আহসান চরিত্রে অভিনয় করেছেন। "Introducing - Zaqi Ismail"। Rose Bruford College। ২ জুন ২০১৬ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৫।  "Pangaean Productions presents 'This Language' @ The Camden Fringe"। HeyEvent। সংগ্রহের তারিখ ১১ অক্টোবর ২০১৫।  Erik Amaya (৪ অক্টোবর ২০১৫)। "Sophie Stone and Zaqi Ismail Discuss Their Characters In New Doctor Who Extra"। Bleeding Cool। (At 1:34)। সংগ্রহের তারিখ ১১ অক্টোবর ২০১৫।  "Zaqi Ismail"। CastingNow। সংগ্রহের তারিখ ১১ অক্টোবর ২০১৫।  ইন্টারনেট মুভি ডেটাবেজে জাকি ইসমাইল (ইংরেজি)
সরকারি নূরুননাহার মহিলা কলেজ

সরকারি নূরুননাহার মহিলা কলেজ হলো ঝিনাইদহ জেলার একটি সরকারি মহিলা কলেজ। ঝিনাইদহ জেলার নারীদের মানসম্মত শিক্ষা প্রদানের উদ্দেশ্যে ১৯৮৫ সালে কলেজটি প্রতিষ্ঠা করা হয়। বাস্তব, যুগোপযোগী ও গুণগত মানসম্পন্ন শিক্ষা প্রদানই এই প্রতিষ্ঠানের প্রধান লক্ষ্য। বিশিষ্ট রাজনীতিবিদ, বীর মুক্তিযোদ্ধা নূরে আলম সিদ্দিকী এর মাতা নূরুননাহার -এর নামানুসারে প্রতিষ্ঠানটির নামকরণ করা হয়েহে। বিজ্ঞান মানবিক ব্যবসায় শিক্ষা সাংস্কৃতিক সপ্তাহ, বক্তৃতা, বিতর্ক ও রচনা প্রতিযোগিতা, শিক্ষা সফর, বার্ষিক ক্রীড়া অনুষ্ঠান, জাতীয় দিবস উদযাপন, নবীনবরণ, অভিভাবক দিবস, বিশেষ দোয়া ও মোনাজাত ইত্যাদি সহশিক্ষা কার্যক্রম পরিচালিত হয়। "সরকারি নূরুননাহার মহিলা কলেজ সম্পর্কে"। প্রাতিষ্ঠানিক ওয়েবসাইট-সরকারি নূরুননাহার মহিলা কলেজ। সংগ্রহের তারিখ ২০২৪-০৩-০৪।  "নামকরণের সংক্ষিপ্ত ইতিহাস"। প্রাতিষ্ঠানিক ওয়েবসাইট-সরকারি নূরুননাহার মহিলা কলেজ। সংগ্রহের তারিখ ২০২৪-০৩-০৫।  "সহশিক্ষা কার্যক্রমে সরকারি নূরুননাহার মহিলা কলেজ"। প্রাতিষ্ঠানিক ওয়েবসাইট-সরকারি নূরুননাহার মহিলা কলেজ। সংগ্রহের তারিখ ২০২৪-০২-১৬।  প্রাতিষ্ঠানিক ওয়েবসাইট
সরকারি আদর্শ মহিলা কলেজ, চুয়াডাঙ্গা

চুয়াডাঙ্গা সরকারি আদর্শ মহিলা কলেজ চুয়াডাঙ্গা জেলার একটি সরকারি মহিলা কলেজ। এটি চুয়াডাঙ্গা শহরের কেদারগঞ্জের ফিরোজ রোডে অবস্থিত। কতিপয় দেশপ্রেমিক ও বিদ্যুৎসাহী ব্যক্তিবর্গের ঐকান্তিক প্রচেষ্টায় এবং তদানিন্তন মহকুমা প্রশাসন এর সার্বিক সহযোগিতায় ১৯৮৪ সালের ১৫ জানুয়ারির এক শুভক্ষণে আদর্শ মহিলা কলেজ, চুয়াডাঙ্গার পথ চলা শুরু হয়। শিক্ষার পরিবেশসহ সার্বিক উন্নয়ন ত্বরান্বিত করার লক্ষ্যে ১৯৯৭ সালে কলেজটি জাতীয়করণ করা হয়। যাত্রাকালে পরিসর ছোট থাকলেও বর্তমানে আলাদা প্রশাসনিক ভবন একটি বিজ্ঞান ভবন দুটি একাডেমিক ভবন পুস্তকসমৃদ্ধ গ্রন্থাগার ক্লোজ সার্কিট ক্যামেরায় নিয়ন্ত্রিত নিরাপদ ক্যাম্পাস একটি বহুতল বিশিষ্ট ছাত্রী হোস্টেল রয়েছে বর্তমানে কলেজে প্রায় ২৫০০ শিক্ষার্থী অধ্যায়নরত রয়েছে। উচ্চ মাধ্যমিক পর্যায়ে বিজ্ঞান মানবিক ব্যবসায় শিক্ষা অনার্স কোর্স বাংলা অর্থনীতি দর্শন ইসলামের ইতিহাস ও সংস্কৃতি রাষ্ট্রবিজ্ঞান ব্যবস্থাপনা হিসাববিজ্ঞান শুরু থেকে কলেজটি প্রাতিষ্ঠানিক শিক্ষার পাশপাশি সহশিক্ষা কার্যক্রমে যথেষ্ট পারদর্শিতার পরিচয় দিয়ে আসছে। জেলা পর্যায়ে জাতীয় শিক্ষা সপ্তাহ, বিজ্ঞান ও প্রযুক্তি সপ্তাহ সহ সকল ক্ষেত্রে ছাত্রীদের অংশগ্রহণ কলেজের সুনাম অক্ষুন্ন রেখেছে। লেখাপড়ার পাশাপাশি শিক্ষার্থীদের সুস্থ-দেহমন, মেধা ও মননের বিকাশ ঘটিয়ে আলোকিত মানুষ হিসেবে গড়ে তোলার জন্য কলেজটিতে নিয়মিত বার্ষিক ক্রীড়া ও সাহিত্য সংস্কৃতি প্রতিযোগিতা অনুষ্ঠিত হয়ে আসছে। বাঙালির আবহমান সংস্কৃতি ধরে রাখার লক্ষ্যে কলেজ প্রতিষ্ঠানে প্রতি বছর পিঠা, বসন্ত বরণ এবং বাংলা নববর্ষ উৎসব উদ্যাপিত হয়। "কলেজ সম্পর্কে"। প্রাতিষ্ঠানিক ওয়েবসাইট-সরকারি আদর্শ মহিলা কলেজ, চুয়াডাঙ্গা। সংগ্রহের তারিখ ২০২৪-০৩-০৫। [স্থায়ীভাবে অকার্যকর সংযোগ] "সরকারি আদর্শ মহিলা কলেজ, চুয়াডাঙ্গা কলেজের ইতিহাস"। প্রাতিষ্ঠানিক ওয়েবসাইট-সরকারি আদর্শ মহিলা কলেজ, চুয়াডাঙ্গা। সংগ্রহের তারিখ ২০২৪-০৩-০৫। [স্থায়ীভাবে অকার্যকর সংযোগ] "অনার্সে ভর্তি"। অনার্স এডমিশন। সংগ্রহের তারিখ ২০২৪-০২-১৬।  "চুয়াডাঙ্গা সরকারি আদর্শ মহিলা কলেজে আনন্দের পিঠা উৎসব অনুষ্ঠিত"। নীলকন্ঠ। 2029-01-24। সংগ্রহের তারিখ 2024-03-27।  এখানে তারিখের মান পরীক্ষা করুন: |তারিখ= (সাহায্য)
এস. এম. সিরিল

সিস্টার এম. সিরিল মুনি, (২১ জুলাই ১৯৩৬ - ২৩ জুন ২০২৩) তিনি ছিলেন একজন ভারত-ভিত্তিক আইরিশ সন্ন্যাসিনী, শিক্ষাবিদ, শিক্ষামূলক উদ্ভাবক। ২০০৭ সালে ভারত সরকারের তাকে চতুর্থ সর্বোচ্চ বেসামরিক সম্মান পদ্মশ্রী পুরস্কার প্রদান করেন। তিনি ইউনেস্কো কর্তৃক স্বীকৃতি (১৯৯৪) এবং ২০০২ সালে ক্যাথলিক বিশপদের মার্কিন সম্মেলন কর্তৃক প্রদত্ত আন্তর্জাতিক খ্রিস্টান স্টুয়ার্ডশিপ অ্যাওয়ার্ড সহ বহু পুরস্কার পেয়েছেন। তিনি আয়ারল্যান্ডের ব্রে শহরের ওলফ টোন স্কয়ারে জন্মগ্রহণ করেন। তিনি সেখানে হলি ঘোস্ট ফাদার্স মিশনের পত্রিকা বিতরণে তার মায়ের সহায়তা করতেন। ব্রে লরেটো কনভেন্টে পড়াশোনার জন্য বৃত্তি লাভ করেন তিনি এবং ১৯৫৫ সালে ধর্মীয় জীবনে প্রবেশ করে ইনস্টিটিউট অফ দ্য ব্লেসড ভার্জিন মেরি-তে যোগদান করেন। ১৯৫৬ সাল থেকে ভারতে বসবাস এবং কর্মরত ছিলেন তিনি। সেখানে নগর ও গ্রামীণ দরিদ্র শিশুদের মানসম্পন্ন শিক্ষা প্রদানের একজন জাতীয় নেতা হিসেবে তার খ্যাতি ছড়িয়ে পড়ে। তার রামধনু স্কুল প্রকল্প অধীনে, "প্রতিবার ভর্তির সময় আমরা ২৫% দরিদ্র শিশুদের ভর্তি করার সিদ্ধান্ত নিয়েছিলাম, এবং সময়ের সাথে সাথে এই সংখ্যা ৫০% পর্যন্ত বৃদ্ধি পেয়েছে," ২০১৫ সালে আইরিশ টাইমসকে দেওয়া এক সাক্ষাৎকারে মুনি বলেছিলেন। "স্থানীয়ভাবে আবাসনের ব্যবস্থা করে সড়কের ছেলেমেয়েদের নিয়মিত স্কুলে আসতে উৎসাহিত করা হয়েছিল। এই মডেলটি পশ্চিমবঙ্গ সরকার অনুলিপি করেছে।" ইনস্টিটিউট অফ দ্য ব্লেসড ভার্জিন মেরি (১০৫৫) এর একজন বোন বলে তিনি ১০ অক্টোবর ১৯৫৬ সালে ভারতে আসেন। তিনি প্রাণিবিদ্যায় ( লখনউ, উত্তর প্রদেশ, ভারত) পিএইচডি অর্জন করেছেন। ১৯৭৯ সাল থেকে তিনি লরেটো ডে স্কুল শিয়ালদহের অধ্যক্ষ ছিলেন। এস এম সিরিল ২৪ জুন ২০২৩ সালে ৮৬ বছর বয়সে কলকাতায় মারা যায়। ২০১৫: সেন্ট মাইকেল কলেজের অনারারি ডক্টর অফ হিউম্যান লেটারস ২০১৩: আইরিশ প্রেসিডেন্সিয়াল ডিস্টিংগুইশড সার্ভিস অ্যাওয়ার্ড ২০১২: রূপসী বাংলা থেকে অপরাজিতা পুরস্কার (পাবলিক চয়েস) ২০১১: মনমাউথ বিশ্ববিদ্যালয়ের গ্লোবাল ভিশনারি অ্যাওয়ার্ড ২০০৭: পদ্মশ্রী পুরস্কার, ভারত সরকার কর্তৃক প্রদত্ত চতুর্থ সর্বোচ্চ বেসামরিক সম্মান ২০০২: আন্তর্জাতিক খ্রিস্টান স্টুয়ার্ডশিপ অ্যাওয়ার্ড, আমেরিকার বিশপস। ২০০০: সৃজনশীল শ্রেষ্ঠত্বের জন্য কলকাতা টেলিগ্রাফ পুরস্কার ১৯৯৪: সাক্ষরতার বিস্তারের জন্য নোমা পুরস্কার, ইউনেস্কো সমাজসেবার জন্য কলকাতা টেলিগ্রাফ পুরস্কার (৭ বার) ফ্রেন্ড অফ চাইল্ড ইন নিড ইনস্টিটিউট পুরস্কার শিক্ষা কলকাতায় "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।  "Irish nun who changed education for India's poorest children dies", Catholicnewsagency.com. Accessed 30 June 2023. "Sister Cyril, Kolkata Rainbow project pioneer, dies at 86"। The Times of India। ২৫ জুন ২০২৩। ২৫ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৫ জুন ২০২৩।